CELEX: 52012PC0780
Language: hu
Date: 2012-12-19
Title: Javaslat A TANÁCS HATÁROZATA a cukorról szóló 1992. évi nemzetközi megállapodás meghosszabbítása tekintetében az Unió által a Nemzetközi Cukortanácsban képviselendő álláspont meghatározásáról

|
			
		
		
		52012PC0780
		
			Javaslat A TANÁCS HATÁROZATA a cukorról szóló 1992. évi nemzetközi megállapodás meghosszabbítása tekintetében az Unió által a Nemzetközi Cukortanácsban képviselendő álláspont meghatározásáról /* COM/2012/0780 final - 2012/0363 (NLE) */
			
				
		
		
			
			   	INDOKOLÁS
A cukorról szóló 1992. évi nemzetközi
megállapodást (a továbbiakban: a megállapodás) a Közösség a 92/580/EGK[1] határozattal kötötte meg, és
1993. január 1-jén lépett hatályba, három évre szólóan, 1995. december 31-ig.
Azóta rendszeresen meghosszabbították további két éves időszakokkal. A
megállapodást legutóbb 2011 júniusában hosszabbította meg a Nemzetközi
Cukortanács határozata, így 2013. december 31-ig marad hatályban.
Az Uniónak érdekében áll a megállapodás
további két évvel történő meghosszabbítása.
A megállapodás meghosszabbítása maga után
vonja a megállapodás igazgatásának költségvetéséhez történő uniós
hozzájárulás meghosszabbítását. Ez a hozzájárulás az Unió költségvetésében a
05 06 01 tétel (nemzetközi mezőgazdasági megállapodások) alatt
szerepel.
E javaslat célja, hogy a Bizottság számára
megszerezze a Tanács felhatalmazását arra, hogy a Nemzetközi Cukortanácsban az
Unió nevében a megállapodás 2015. december 31-ig történő meghosszabbítása
mellett szavazzon.
2012/0363 (NLE)
Javaslat
A TANÁCS HATÁROZATA
a cukorról szóló 1992. évi nemzetközi
megállapodás meghosszabbítása tekintetében az Unió által a Nemzetközi
Cukortanácsban képviselendő álláspont meghatározásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikkére,
összefüggésben 218. cikke (9) bekezdésével,
tekintettel a Bizottság javaslatára,
mivel:
(1)       A cukorról szóló 1992. évi
nemzetközi megállapodás, melyet a Közösség a 92/580/EGK tanácsi határozattal[2] kötött meg, 1993. január 1-jén
lépett hatályba három éves időszakra, vagyis 1995. december 31-ig. Azóta
rendszeresen meghosszabbították további két éves időszakokkal. E
megállapodást legutóbb 2011 májusában hosszabbította meg a Nemzetközi
Cukortanács határozata, így 2013. december 31-ig marad hatályban. Az Uniónak
érdekében áll a megállapodás időbeli hatályának további meghosszabbítása.
Ezért szükséges, hogy a Nemzetközi Cukortanácsban az Uniót képviselő
Bizottság felhatalmazást kapjon a hosszabbítás mellett történő szavazásra,
A KÖVETKEZŐKÉPPEN HATÁROZOTT: 
1. cikk
Az Unió a Nemzetközi Cukortanácsban képviselt
álláspontjának megfelelően a cukorról szóló 1992. évi nemzetközi
megállapodás időbeli hatályának újabb, két évig terjedő
időtartamra történő meghosszabbítása mellett szavaz.
A Bizottság felhatalmazást kap arra, hogy ezt
az álláspontot képviselje a Nemzetközi Cukortanácsban.
2. cikk
Ez a határozat
az elfogadásának napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
PÉNZÜGYI KIMUTATÁS
 Szakpolitikai terület: Mezőgazdaság és vidékfejlesztés Tevékenység: A mezőgazdasági és vidékfejlesztési szakpolitikai terület nemzetközi vonatkozásai 
 A tevékenység megnevezése: a cukorról szóló 1992. évi nemzetközi megállapodás meghosszabbítása 
1.           KÖLTSÉGVETÉSI TÉTEL + MEGNEVEZÉS
4. FEJEZET - AZ EU MINT GLOBÁLIS PARTNER
05 06 01: Nemzetközi mezőgazdasági
megállapodások
2.           ÁLTALÁNOS ADATOK
2.1.        A fellépésre elkülönített teljes keretösszeg (működési
előirányzatok): 0,882
millió EUR 
2.2.        Időbeli hatály: 2014. január 1-jétől 2015. december 31-ig.
2.3.        A több évre tervezett teljes kiadás (millió EUR), amelyet a
Költségvetési Hatóságnak jóvá kell hagynia a 2014-es és 2015-as költségvetés
elfogadásakor
   || 2014 || 2015 || Összesen 
 Kötelezettségvállalási előirányzatok || 0,430 || 0,452 || 0,882 
 Kifizetési előirányzatok || 0,430 || 0,452 || 0,882 
2.4.        A pénzügyi programozással és a pénzügyi kerettel való
összeegyeztethetőség
X       A javaslat
összeegyeztethető a jelenlegi pénzügyi programozással
2.5.        A bevételre gyakorolt pénzügyi hatás
X       A javaslatnak
nincsenek pénzügyi hatásai (valamely intézkedés végrehajtásával kapcsolatos
technikai kérdésekre vonatkozik).
3.           KÖLTSÉGVETÉSI
JELLEMZŐK
 Kiadás típusa || Új jogszabály || EFTA-hozzájárulás || Csatlakozni kívánó országok hozzájárulásai || A pénzügyi terv fejezete 
 Kötelező || Kül. || Nem || Nincs || Nincs || 4. Az EU mint globális partner 
4.           JOGALAP
A Szerződés
(EUMSz.) 207. cikke a 218. cikk (9) bekezdésével összefüggésben.
5.           LEÍRÁS ÉS INDOKOLÁS
5.1.        Az uniós fellépés szükségessége
A gazdaságban, illetve azon belül is
különösen a mezőgazdasági ágazatban betöltött fontos szerepére tekintettel
az Európai Uniónak részt kell vennie a nemzetközi mezőgazdasági
megállapodásokban, amelyek az érintett termékek vonatkozásában fontos eszközét
jelentik a világban történő fejlemények követésének és az uniós érdekek
védelmének.
Az EU által fizetett tagsági hozzájárulások
lehetővé teszik a cukorról szóló nemzetközi megállapodás céljainak
megvalósítását. A megállapodás igazgatásáért felelős Nemzetközi Cukorszervezet
(ISO) mozdítja elő a megállapodás célkitűzéseit, mint például a
nemzetközi együttműködést, a statisztikai adatok cseréjét, a piaci trendek
előrejelzését stb. Ezért az EU-nak érdekében áll a megállapodásban való
részvétel.
A tagsági hozzájárulások mértékét éves
alapon határozzák meg, és azokat addig kell fizetni, amíg az EU tagja a
megállapodásnak.
Egyértelmű, hogy amennyiben az Európai
Unió kénytelen volna maga elvégezni azokat a tevékenységeket, amelyeket az ISO
lát el, ez a tagsági hozzájárulás költségénél sokkal nagyobb összköltséggel
járna.
5.2.        A tervezett fellépés és a
költségvetési beavatkozás módja
Az EU a Nemzetközi Cukorszervezetnek éves
tagsági hozzájárulást fizet. A hozzájárulást addig kell fizetni, amíg az EU a
megállapodás aláíró fele marad.
Az Európai Bizottság teljes mértékben részt
vesz a Nemzetközi Cukortanács tevékenységeiben, és kihasználja a tagságból
származó valamennyi előnyt.
6.           PÉNZÜGYI HATÁS
6.1.        A működési
előirányzatokra gyakorolt teljes pénzügyi hatás 
Kötelezettségvállalások (a harmadik tizedes
jegyig): 0,882 millió EUR két éves időszakra, azaz 0,430 millió EUR
2014-ben és 0,452 millió EUR 2015-ben.
6.2.        Számítás
Az egyes tagok által fizetendő
hozzájárulást az adott tagra jutó szavazatok számával, valamint a tagnak a
nemzetközi piacon betöltött jelentőségével arányosan határozzák meg.
Az Unió számára kiosztott szavazatok száma a
2000-ből 550-re tehető a 2014. és 2015. évre, (a meghosszabbítás
időszakára). A szavazatonkénti hozzájárulás 2014-ben a becslések szerint
782 EUR lesz, ami 0,430 millió EUR összegű uniós
hozzájárulást eredményez.
2015-re a szavazatonkénti összeg
kiigazítását (821 EUR) figyelembe véve a becsült költség
0,452 millió EUR. Ezek az összegek 10%-os biztonsági tartalékot
tartalmaznak (átváltási árfolyamok, váratlan változások a szervezetben stb.). A
számításokhoz 1,25 EUR = 1 GBP becsült átváltási árfolyamot vettünk alapul.
7.           A SZEMÉLYI ÁLLOMÁNYRA ÉS AZ IGAZGATÁSI KIADÁSOKRA
GYAKOROLT HATÁS
7.1.        A személyi állományra gyakorolt hatás
 Álláshely típusa || A fellépés kezelésére a meglévő állományból kirendelendő létszám || Összesen || A fellépés keretében felmerülő feladatok leírása 
 Állandó létszámkeret || Ideiglenes létszámkeret ||   
 Tisztviselők vagy ideiglenes alkalmazottak || A B C || 0,2 0,1 – || – – – || 0,2 0,1 – || Felkészülés az ISO ülésein való részvételre és az üléseken hozott intézkedések nyomon követése 
 Egyéb személyi állomány || – || – || – ||   
 Összesen || 0,3 || – || 0,3 ||   
7.2.        A személyi állományra gyakorolt teljes pénzügyi hatás
 A személyi állomány típusa || Összeg (EUR) || Számítási módszer 
 Tisztviselők Ideiglenes alkalmazottak || 36 600 || 0,3 x 122 000 
 Egyéb személyi állomány ||   ||   
 Összesen || 36 600 ||   
8.           NYOMON KÖVETÉS ÉS ÉRTÉKELÉS
8.1.        A nyomon követés rendszere
Az ISO tagjai szorosan figyelemmel kísérik a
szervezet tevékenységeit, és az EU teljes mértékben részt vesz az ISO rendes
ülésein. Az ISO által folytatott tevékenységekről rendszeres
időközönként jelentést tesznek közzé.
9.           CSALÁS ELLENI INTÉZKEDÉSEK
Kifizetéseket
kizárólag közvetlenül az ISO bankszámlájára lehet folyósítani, egy írásbeli kérelem
kézhezvételét és annak ellenőrzését követően, hogy a kérelemben
szereplő összeg megegyezik-e a Nemzetközi Cukortanács által elfogadottal.
[1]               HL L 379., 1992.12.23., 15. o.
[2]               HL L 379., 1992.12.23., 15. o.